CELEX: 32019D1580
Language: el
Date: 2019-07-18 00:00:00
Title: Απόφαση (ΕΕ) 2019/1580 του Συμβουλίου, της 18ης Ιουλίου 2019, σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας όσον αφορά τους περιορισμούς διάρκειας των συμφωνιών προμήθειας αεροσκαφών με πλήρωμα μεταξύ της Ευρωπαϊκής Ένωσης, των Ηνωμένων Πολιτειών της Αμερικής, της Ισλανδίας και του Βασιλείου της Νορβηγίας

25.9.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 245/1
               
            
         ΑΠΟΦΑΣΗ (ΕΕ) 2019/1580 ΤΟΥ ΣΥΜΒΟΥΛΙΟΥ
         της 18ης Ιουλίου 2019
         σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας όσον αφορά τους περιορισμούς διάρκειας των συμφωνιών προμήθειας αεροσκαφών με πλήρωμα μεταξύ της Ευρωπαϊκής Ένωσης, των Ηνωμένων Πολιτειών της Αμερικής, της Ισλανδίας και του Βασιλείου της Νορβηγίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 5,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Στις 11 Μαΐου 2017, το Συμβούλιο εξουσιοδότησε την Επιτροπή να αρχίσει διαπραγματεύσεις με τις Ηνωμένες Πολιτείες της Αμερικής, την Ισλανδία και το Βασίλειο της Νορβηγίας σχετικά με συμφωνία όσον αφορά τους περιορισμούς διάρκειας των συμφωνιών προμήθειας αεροσκαφών με πλήρωμα («συμφωνία»). Οι διαπραγματεύσεις ολοκληρώθηκαν επιτυχώς με τη μονογράφηση της συμφωνίας στις 8 Μαρτίου 2019.
                  
               
                     (2)
                  
                  
                     Η συμφωνία θα πρέπει να υπογραφεί και να εφαρμόζεται σε προσωρινή βάση, ενόσω εκκρεμεί η ολοκλήρωση των διαδικασιών που απαιτούνται για την έναρξη ισχύος της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η υπογραφή της συμφωνίας, εξ ονόματος της Ένωσης, όσον αφορά τους περιορισμούς διάρκειας των συμφωνιών προμήθειας αεροσκαφών με πλήρωμα μεταξύ της Ευρωπαϊκής Ένωσης, των Ηνωμένων Πολιτειών της Αμερικής, της Ισλανδίας και του Βασιλείου της Νορβηγίας, καθώς και της κοινής δήλωσης που αποτελεί αναπόσπαστο μέρος αυτής, εγκρίνεται, με την επιφύλαξη της σύναψης της εν λόγω συμφωνίας.
            Το κείμενο της συμφωνίας μαζί με το μνημόνιο διαβουλεύσεων, επισυνάπτεται στην παρούσα απόφαση.
         
         
            Άρθρο 2
            Η συμφωνία υπογράφεται στην αγγλική γλώσσα. Σύμφωνα με το ενωσιακό δίκαιο, η συμφωνία συντάσσεται επίσης από την Ένωση στη βουλγαρική, κροατική, τσεχική, δανική, ολλανδική, εσθονική, φινλανδική, γαλλική, γερμανική, ελληνική, ουγγρική, ιταλική, λετονική, λιθουανική, μαλτέζικη, πολωνική, πορτογαλική, ρουμανική, σλοβακική, σλοβενική, ισπανική και σουηδική. Οι επιπρόσθετες αυτές γλώσσες θα πρέπει να καταστούν αυθεντικές με ανταλλαγή επιστολών μεταξύ των μερών. Όλες οι αυθεντικές γλωσσικές αποδόσεις είναι ισότιμες.
         
         
            Άρθρο 3
            Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
         
         
            Άρθρο 4
            Η συμφωνία εφαρμόζεται σε προσωρινή βάση από την ημερομηνία της υπογραφής της (1), ενόσω εκκρεμεί η ολοκλήρωση των διαδικασιών που απαιτούνται για την έναρξη ισχύος της.
         
         
            Άρθρο 5
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 18 Ιουλίου 2019.
            
               
                  Για το Συμβούλιο
               
               
                  Η Πρόεδρος
               
               T. TUPPURAINEN
            
         
         
            (1)  Η ημερομηνία από την οποία η συμφωνία θα εφαρμόζεται προσωρινά δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.